JohanHeinsen/ENO huggingface dataset:
Ribe Stifts Adresseaviser, 1843-04-24
Fra London berettes, at de fire Krudtmøller ved Waltham=Abbey d. 13, sprang i Luften, hvorved 7 Arbeidere tilsatte Livet. Om Explosionens Heftighed kan man gjøre sig et Begreb, naar man erfarer at der i to Kamre bevaredes 4500 Pd. Krudt. Man ved ikke Aarsagen til denne Ulykke.
Ribe Stifts Adresseaviser, 1843-04-24
J Warschau havde man den 9 en meget stærk Hede, og om Aftenen havde man et heftigt Tordenveir. Om Natten regnede det uophørligt indtil om Morgenen, da Regnen forvandlede sig til et stærkt Snefald. Vandet staaer meget lavt i alle Floder, hvilket er en Følge af det ubetydelige Snefald i denne Vinter.
Ribe Stifts Adresseaviser, 1843-04-24
Jmellem Tyrkiet og Persien seer det bestandigt meere truende ud. J Bagdad alene ere over 30,000 regulære Tropper og Milits med 60 Kanoner samlede og i Erzerum har den derværende Pascha forenet 30,000 Mand og det bedste Artilleri under sin Kommando.
Ribe Stifts Adresseaviser, 1843-04-24
Den bekjendte Eventyrer Nadir Bey, som paa forskjellige Steder har udgivet sig for ægyptisk Oberst, tyrkisk General, græsk Fyrste, polsk Greve &c. og tilsidst er optraadt som tyrkisk Kronprætendent, idet han paastaaer at være legitim Søn af den i Aaret 1808 myrdede Sultan Mustapha IV, er i Tarsus bleven arresteret og befinder sig paa Veien til Konstantinopel, hvor man formodentlig vil gjøre kort Proces med hans Prætensioner.
Ribe Stifts Adresseaviser, 1843-04-24
J Malaga, der har stærk Samfærdsel med Nordamerika, er nylig passeret følgende Begivenhed: Det amerikanske Fregatskib "Kongres, var, kommende fra Gibraltar, hvor det havde indtaget Varer, som ere forbudne at indføres i Spanien, indløben til Malaga, for at komplettere sin Last; men uagtet at Kapitainen paa det Bestemteste erklærede: at hine Varer vare destinerede til Amerika, lod den spanske Toldintendant ikke destomindre Varerne udlosse og oplægge i Toldpakhuset. Den amerikanske Konsul strøg nu sit Flag og befalede den amerikanske Kapitain og Mandskabet at forlade Fregatten, hvilket de ogsaa gjorde. Man er meget begjærlig efter at erfare, hvad Ende denne Sag faaer.
Ribe Stifts Adresseaviser, 1843-04-24
Fra den evangeliske Biskop Alexander i Jerusalem vedbliver at indløbe sørgelige Efterretninger om de foruroligende Kollisioner, hvori han er kommen til de derværende Tyrker og Jøder. – J det brittiske Parlement er nylig bleven yttret: at, uanseet Mandens mange fortræffelige Egenskaber, vil han som Søn af en Jøde og som gift Mand, paa Grund af den i Orienten herskende Fordom, aldrig kunne virke saaledes, som han skulde, paa denne Post. Trængselen i Tunnelen var saa stærk Langfredag, at Politiet maatte træde imellem, over 10,000 Mennesker passerede derigjennem for Middag.
Ribe Stifts Adresseaviser, 1843-04-24
Fra d. 1. til d. 14. ds, ere 18 Skibe, tildeels med Mandskaber, totalt forulykkede ved de engelske Kyster.
Ribe Stifts Adresseaviser, 1843-04-24
J Jena er Dr. Prütz bleven forviist udaf Storhertugdømmet Weimar, fordi han bekjendte sig til politiske Anskuelser og søgte at udbrede literære Produkter, hvilke Storhertugen ikke billigede.
Ribe Stifts Adresseaviser, 1843-04-24
Digteren Herweg har erholdt Kantonsborgerret i Kantonet Basel.
Ribe Stifts Adresseaviser, 1843-04-24
Indenlandske Efterretninger. Ved Plakat af 15. Apr. er den ifølge anden Passus i Forordn. af 18 Juni 1839, angaaende Fremmedes Handelsberettigelse, gjældende Forskrivt om Prøvers og Prøvekorts Toldforsegling ved de Handlendes Afreise fra en Kjøbstad, ophævet. Som man erfarer, vil nok Hr. Licentiat Fenger, som en Følge af hans Concurrence med Hr. Hannover, blive tildeelt den ledige Lectorpost. Hr. Hannover vil derimod efter Forlydende blive tilstaaet Doctorgraden. (Aalb. A.)
Ribe Stifts Adresseaviser, 1843-04-24
Den 18. ds. blev hos en Vexelleer i Kbhvn, en Person arresteret, som vilde vexle endeel falske Mønter. (S. B.)¬
Ribe Stifts Adresseaviser, 1843-04-24
Man hører i denne Tid om hyppige Jndbrud og Tyverier i Kbhvn. Saaledes fandt i Slutningen af forrige Uge et Jndbrud Sted i Toldbod-Viinhuus, hvorved det lykkedes Tyvene at bemægtige sig endeel Sølvtøi og 3 til 400 Rbd. i rede Penge. (S. B.)
Ribe Stifts Adresseaviser, 1843-04-24
Flere af de kjøbenhavnske Blade trænge stærkt ind paa Regeringen, for at faae Oplysning om det Hamborgske Polities Adfærd i Tønningen med Hensyn til den voldelige Fremgangsmaade med den foromtalte danske Bogtrykker og det hamborgske Manuskript Fædrelandet, siger saaledes: "Der tilkommer det danske Folk Oplysning om Sagens rette Sammenhæng, det bør vide, om det er sunken saa dybt i den civiliserede Verdens Agtelse, at man troer sig fritagen for mod det at lagttage hvad der allevegne ansees for Ret, det bør vide, om det har Embedsmænd, der, i Stedet for efter Pligt at forsvare og beskytte det, række Haand til dets Fornærmelse og Forulempelse af Fremmede. Og Regeringen maa give de savnede Oplysninger, og det snart, ikke mindre for sin egen Skyld end for Folkets, thi var Nationen, var Staten en Gjenstand for Fremmedes Ringeagt, saa var det jo Regeringen selv, som herfor maatte bære Skylden; udbredte den Mening sig, at underordnede Embedsmænd i et Tilfælde som dette kunde unddrage Borgerne den Beskyttelse, som de ere pligtige at yde dem, og roligen see paa Statens og Nationens Krænkelse, uden derfor paa det Alvorligste at drages til Ansvar, saa vilde Regeringen selv snart miste Folkets Tillid, ja skulde endelig den Tanke - som vi foran have forkastet som urimelig - virkelig vinde Rum, at der bestod en høi Autoritet, en Bestyrelse over vigtige Provindser, som aabenbart og uforstyrret arbeidede paa Statens Opløsning og Sønderlemmelse, saa maatte det danske Folk opgive sit Haab til Nutid og Fremtid, saa vilde det være henviist til sin Fortvivlelse. De formuende Handlende og andre Jndvaanere paa St. Thomas, som flere Gange have været haardt hjemsøgte af Orcan og Jldsvaade og følgeligen vide, hvad det er at være stedet i Nød, have allerede ved første Efterretning om den gyselige Tildragelse paa Guadeloupe sendt et Fartøi til den ulykkelige Stad, Pointe a Pitre med Provisioner og 4000 Piastre i rede Penge, hvilket fra St. Thomas er en ganske anseelig Gave; men man kan her, som i alle Tilfælde, sige, bedre er det at give end at modtage. (O. Th. A.)
Ribe Stifts Adresseaviser, 1843-04-24
Af et Privatbrev fra Paris fra Digteren H. C. Andersen, som læses i Ny Portesenille", optage vi Følgende: Grisis egentlig Storhed aabenbarede sig først for mig i Norma, hvor den unge svenske Sangerinde fra Gothenborg, Jfr. Nissen, optraadte ved Siden af hende, som Adalgisa. Jntet kan vistnok være utaknemmeligere end at optræde ved Siden af Grist i Norma; dog gjorde Jfr. Nissen megen Lykke, og fortjente det. Hun synes ogsaa at være særdeles yndet ikke blot af Publikum, men af Grist, thi hvergang denne blev fremkaldt, førte hun Jfr. Nissen, med sig, for at denne skulde deele hendes Triumph.
Ribe Stifts Adresseaviser, 1843-04-24
Vor Landsmand, Pianisten Willmers, er her og har vundet meget bifald, selv den strænge Jules Janin, har været ham gunstig.
Ribe Stifts Adresseaviser, 1843-04-24
Marsviinsfangsten i Middelfart anslaaes i Hofman Bangs Beskrivelse af Odense Amt til at udgjøre omtrent 1000 Stkr. Sviin aarlig, hver a 2 Lpd. 8 Pd. Spæk (eller 8 Kander Tran) eller ialt 2500 Lpd., der til en Priis af 5 Mk. indbringer i Gjennemsnit 2,083 Rbd. aarligen. Spækket er for Tiden bortforpagtet til et Jnteressentskab, der har opført et Trankoger, udenfor Byen, og svarer den ovennævnte Priis af 5 Mk. pr. Lpd., samt desuden 100 Rbd., naar Fangsten er over 5000 Lpd. En Tønde klar Tran a 64 Kander koster 27 Rbd. og Bundfaldet 14 Rbd. pr. Tønde. Trannen, der er udmærket klar, afsættes meest i Fyen og især til Odense, der til dens Gadebelysning alene aarligen bruger omtrent 12 Tønder. (O. Th. A.) En Negers Daab fandt d. 2 s. Sted i Qvickborn. Han er født i Aaret 1827 i Dixoove paa Guldkysten, og kom som en 6 Aars Dreng til Tydskland, for at opdrages. Ved deeltagende Venners Bistand var han kommen i Huset hos en agtværdig Skolelærer, hos hvem han har nydt en kjærlig Behandling og faaet en god Opdragelse, og han agter nu at vende tilbage til sit Fødeland. Efterat han tilligemed de andre Confirmander havde i Menighedens Overværelse aflagt Prøve paa sin Kundskab i Christendommen, blev han ført til Daaben og erholdt Navnet: John George Gustav Brace. (Dan.)
Ribe Stifts Adresseaviser, 1843-04-24
Det er Hollænderiforpagter Gütslev paa Eienstedelsborg, som har kjøbt Hovedgaarden Tammestrup i Jylland for 44,000 Rbd. (Hp. A.) Dannevirkes Ahnelse, at Sognefogderne Conrad Jversens og Nis Steffensens Andragende om at turde ophænge deres Mindetavle i Tørning Thinghuus, vilde have samme Skjæbne, som dens Redacteurs, er allerede gaaet i Opfyldelse. Hs. Maist Kongens, under 26. f. M., herom afgivne allerh. Resolution gaaer ud paa: "at i hvorvel den tilsigtede Anerkjendelse af de landsfaderlige Hensyn, der havde fremkaldt Reskriptet af 14. Mai 1840, er Allerhøistsamme velbehagelig, kan Hs. Majestæt dog, da det har været paatænkt at ophænge denne Tavle i det under Herredsfogdens Opsyn staaende Retslocale, uden at han derom forud var underrettet eller havde givet sit Samtykke dertil, ikke finde nogen Anledning til at forandre den af Herredsfoged Kjer trufne Bestemmelse, hvorefter den herover opstaaede Differents henstilledes til Amthusets Afgjørelse. Hs. Majestæt antog imidlertid, at saafremt Supplicanterne desangaaende skulde henvende sig til deres foresatte Øvrighed, denne vilde anvise dem et passende Sted, hvor deres Tavle kan anbringes, naar et Saadant ikke skulde findes i det omtalte Retslocale, hvor de nuværende Retsofficianter allerede have foranstaltet en Mindetavle. (Rand. A.) Bratskov Møller med tilliggende Jorder i Broust Sogn, Østerhan-Herred ere af Enkemadame Qvaade solgte til Hr. Mølleforpagter Kähler for circa 7000 Rbd. (Aalb. A.) Ved at gaae frem i den milde Aand, som fremlyser af Placaten 23. Febr. d. A., ang. ulovlige Brændeviinsredskaber, har Aarhuus Toldinspecteur, Justitsr. Schumacher, ved 5 Dages Reiser i Hads Herred bevirket, at ikke mindre end over halvtrediehundrede Sæt Brændeviinstøier deels ere paaviste og ubrugeliggjorte, og deels beviisligt afhændede til Kobber handlere, foruden en betydelig Deel, som er indført til Aarhuus. - At mange af disse Redskabers Besiddere have næret Tvivl om, aldeles at være fritagne for Ansvar ved Opfyldelsen af Placatens Bydende, skjønnes deraf, at det inqvirerende Toldvæsen i flere Byer og Steder bemærkede, at Redskaberne vare nedgravne fjerne fra Gaardene paa Marken eller nedsænkede i Mergelgrave, Bække og Tørvegrave, og kunved dets særdeles lempelige Fremgangsmaade lededes Vedkommende til at fremdrage Brændeviinstøierne af deres skjulte Gjemmesteder. (Aarh. A.)
Ribe Stifts Adresseaviser, 1843-04-24
Til Hr. Klitgaard i Blokhuus ere til Dato 213 Brændeviinstøier fra Hvetbo Herred indleverede. Til Toldvæsenet i Aalborg er kun et lidet Antal afleveret, maaskee som Følge af den uvillige Stemning, de hyppige tidligere og efter deres Natur ilde anseete Toldinqvireringer derfra have fremkaldt. At disse i Tidens Løb heller ikke have været uden Udbytte, kan sees deraf, at Toldvæsenet fra Aalborg i de sidste 10 Aar har confiskeret ialt 120 Smug-Brændeviinstøier, deraf alene i de sidste 3 Aar 74. Forøvrigt have Kobberhandlerne - dette saa mærkeligt monopoliserede fremmede Compagni, der allerede har skummet en saa rig Fordeel ved Smugbrændingen eller de dertil anvendte Kobberinventariers Anskaffelse - ogsaa i den sidste Tid kjøbt endeel Brændeviinstøier af Bønderne og synes altsaa paany at skulle gaae af med Profitten ved Smugbrændingens Afskaffelse. (Ab. A.)
Ribe Stifts Adresseaviser, 1843-04-24
Jfølge Kbhp. er Dampskibet "Caroline Amalie bragt til Frederiksværk for at istandsættes. Da Maskineriet skal undergaae et Generaleftersyn vil vel medgaae henved en Maanedstid. Aarsagen til at Axlen brak skal være, at den var af Støbejern i Stedet for af Smedejern.
Ribe Stifts Adresseaviser, 1843-04-24
Døde. J Kjøbenhavn: Laura N. Bogh, 43 Aar; Enkefrue C. A. D. Brink født Lous, kgl. Kapelmusikus Zrza: Faktor C. F. Frick; Jean Müller; Christine Daase født Olsen; Skibstømmermand J. C. Buurmeister, 20 Aar; J. R. West, 28 Aar; S. T. Rønne, 21 Aar, Værtshuush. N. Andersens Søn, Carl, 14 Mud.; Værtshuush. O. Willumsen. J Lille Lyngby Præstegaard. Christine J. Rosen, 3 eth. Aar. Paa Cathrinedahl, Krigsassessor J. P. Paulsen, 62 Aar. J Herlufsholm, Discipel F. C. Nielsen, 15 Aar. Rudkjøbing, forhenv. Kapitain F. von der Pahlen. J Odense, Mad. K. sal. Sander, 79 Aar. J Altona: Bankdirektør Schumacher. J Teras: W. R. Pay. J Aarhuus: P. J. Soelberg, 15 Aar. J Maarslet Præstegaard. Marie M. Budtz, 1 Aar. J Venge: Cathrine M. Jørgensen født Haar Borgen, 44 Aar. J Ebeltoft: Jda M. Korsgaard født Polder, 81 Aar. Paa Foussing: Louise C. Hagen født Eggers, 68 Aar.
Ribe Stifts Adresseaviser, 1843-04-24
Handelsefterretninger. Hamborg d. 20. April. Omsætningen i Hvede var i de sidste otte Dage kun ubetydelig, dog have Priserne, paa Grund af liden Tilførsel, holdt sig. Rug og Byg var lidet foran dert. Priserne noteres saaledes: Hvede 3 Rd. 22 s. a 4 Rd. 20 ls.; Rug 3 Rd. 22 s. a 3 Rd. 36 s.; Byg 2 Rd. 30 ls. a 2 Rd. 25 ls.; Havre 2 Rd. 16 ls. a 2 Rd. 26 ls. Oxekjød i Fade a 186 Pd. 37 a 38 Mk.; Flæsk 40 a 42 Mk.
Ribe Stifts Adresseaviser, 1843-04-24
Kjøbenhavns Børs=Kours den 21. April: Species 200. Bank-Diskonto 4 pCt. Nationalbankakker 112 a 112 1/2 Rbd. Sølv.
Ribe Stifts Adresseaviser, 1843-04-24
Ribe Torvepriser d. 22. April: Rug pr. Td. 3 Rd. 32 s.; Byg 1 Rd. 40 ls.; Havre 1 Rd. 32 s.; Boghvede 2 Rd. 32 s.; Boghvedegryn pr. Skp. 32 s.; Byggryn 28 s.; Smør pr. Pd. 5 s.; Æg 1 ls. Snesen.
Ribe Stifts Adresseaviser, 1843-04-24
Ribe. J Torsdags Aftes saaes her en meget stærkt lysende Jldkugle mod Nordost; den syntes at tage Retning mod Sydost og efterlod sig en Jldstraale omtrent som en Rakets. Kuglen fordeelte sig i Gui ster uden Explosion. J Aalborg havde man samme Aften og til samme Tid et lignende Luftsyn. Døbte. J Domkirken d. 19. Marts, Vognmand A. Poulsens Søn, Niels Poulsen. Fadd. Smedem. Hauschildts Hust., Pigen K. Nielsdt., Bogbinder Andersen og Handelsbetjent C. Lassen. D. 2. April: Dagl. P. H. Skovriders Datter, Abelone Pedersen. Fadd. Pigerne J. Jensdt. og A. M. Frandsen, Skomagerm. J. Kaalhauge og Contoirist H. A. C. v. Qvalen. D. 10. Bagerm. H. Hansens Datter, Ane Kirstine Hansen. Fadd. Jomfruerne A. Weiss, M. C. Falch og J. Gregersen, Gaardeier H. Hansen, af Jndre=Bjerrum og A. P. Weiss. - J Cathrine Kirke d. 26. Marts, Kobbersmed Givschous Datter, Christine Givschou. Fadd. Fru Bertelsen, Frøken C. Müller, Krigsraad, Branddirecteur, Ridder Ørum og Adjunct C. Thorup. D. 9. April: Vognmd. Jens Nielsens Søn, Hans Nielsen Jensen. Fadd. Pigerne A. og G. Hansen, Vognmd. J. H. Onlund og Ungk. C. Sørensen. S. D., Snedkerm. N. Bernboms Søn, Frands Bernbom. Fadd. Fru A. C. v. Tønder, Jfr. H. Eilschou, Procurator Hostrup og Provisor Hübertz. D. 17. Gid. N. Gregersens Søn, Peder Nielsen i Lustrup. Fadd. Mad. A. Madsen fra Sneum, Pigerne A. M. Jørgensen og E.M. Pedersen, Gud. C. Jacobsen og Ungk. H. Andersen. S. D.: Gid. Th. Nielsens Søn, Niels Thomsen i Tveed. Fadd. Pigerne J. Nielsen fra Fohl, M. Michelsen og G. C. Jepsen i Tveed, Gad. H. M. Hansen fra Gram og Ungk. M. Sørensen og J. Christensen i Tveed.
Ribe Stifts Adresseaviser, 1843-04-24
Copulerede. J Domkirken d. I. April: Enkemand. Vognmd. Christen Hansen Schade og Pigen Mette Lauridsen.
Ribe Stifts Adresseaviser, 1843-04-24
Begravede. Paa Cathrine Kirkegaard d. 28. Marts: Enkemadame Ane Margrethe Guldberg født Holst, 81 Aar. D. 29. Bagerm. F. Pedersens Hust., Elise Cathrine Tode, 72 Aar.
Ribe Stifts Adresseaviser, 1843-04-24
Fredagen d. 28. April holdes Gudstjeneste og Communion for St. Cathrine Sogns Menighed.
Ribe Stifts Adresseaviser, 1843-04-24
Bekjendtgjørelser. Paa Grund af den paabegyndte indvendige Reparation af Domkirken bekjendtgjøres herved for Menigheden, at den offentlige Høimesse Gudstjeneste forDomsognet afholdes indtil videre hver anden Søn og Helligdag i St. Cathrine Kirke, paa hvilke Dage med Undtagelse af Pintse-Helligdagen tillige bliver Communion.
Ribe Stifts Adresseaviser, 1843-04-24
Aftensangs Gudstjenesten saavelsom alle i Menigheden forefaldende ministerielle Kirkehandlinger udføres ligeledes i St. Cathrine Kirke af Domkirkens beskikkede Præster, og vil det Fornødne med Hensyn til Communion og dertil hørende Gudstjeneste og Fredagen nærmere blive Menigheden bekjendtgjort gjennem Ribe Stiftsavis. Ribe den 22de April 1843. Frost.
Ribe Stifts Adresseaviser, 1843-04-24
Høns og andre Smaakreature, som fra idag af træffes i min Moders Have, ville blive skudte; hvilket tjener til Naboers og Andres Efterretning. Hyphoff. 140 Rbd. r. S.,
Ribe Stifts Adresseaviser, 1843-04-24
af Ribe Fattigkasses Midler, kan imod antagelig Sikkerhed erholdes tillaans i 11. Junii Termin næstk., naar man derom henvender sig til Fuldmægtig Wilmann i Ribe.
Ribe Stifts Adresseaviser, 1843-04-24
Paa Foranstaltning af Skifteretten i Kjøbmand Christian Andersens Opbudsboe, bliver den under Boet nu inddragne, Gaard Nr. 5 paa Byens Nørregade med samtlige paastaaende Bygninger saavelsom tilhørende Gaardsrum, Frugt- og Kjøkkenhauge, samt Tømmerplads, saa og den dertil stødende Eng, Staldgaardshauge kaldet, der skylder af Hartkorn Ager og Eng 1 Td. 2 Skpr. 1 enfjerded. Alb., stillet til offentlig Auction tre Gange efter hinanden, som afholdes Torsdagen den 18de Mai, 1ste og 15de Juni næstkommende, hver Dags Formiddag Kl. 11; de to første Auctioner paa Veile Byes Raadstue og den tredie Auction i selve Gaarden. Med Gaarden følger et næsten nyt Brændeviinsbrænderimed alt Tilbehør. Forestaaende bekjendtgjøres herved til Efterretning saavel for Liebhabere som for vedkommende Pantecreditorer, overeensstemmende med Placat af 22de April 1817. Hersleb. Veile den 22de April 1843. Aar 1813 den 10. April blev i den Kongelige Lands-Over samt Hof= og Stadsret i Kjøbenhavn afsagt Domi Sagen, Kammerraad Koefoed til Lindholm og Enkefrue Lassen til Aaberg contra: Nanny v. Beenfeldt, og saaledes: kjendt for Ret: For Enkefrue Lassens Vedkommende hæves Sagen. Hovedetanten Kammerraad Koefoed til Lindholm bør for Contractantinden Nanny v. Beenfeldts Tiltale i denne Sag fri at være Derimod bør de i det Foregaaende som for Hovedeitanten, injurierende betegnede Udladelser og Beskyldninger, der indeholdes i det fra hans Side paatalte, af Contractantinden i Trykken udgivne Skrift betitlet den Koefoedske Sag døde og magtesløse at være, saa at de ei komme Hovedeitanten til Skade paa Ære eller gode Navn og Rygte, og bør Contractantinden for sit i saa Henseende udviiste Forhold til Kjøbenhavns Fattigvæsens Hovedkasse bøde 300 Rbd. Sølv samt være den i Forordningen 27. September 1799 § 20 foreskrevne Censur undergiven i 2 Aar. Saa bør hun og til Hovedeilanten betale Hovedsøgsmaalets Omkostninger med 30 Rbd. Sølv, hvorimod Contrasøgsmaalets Omkostninger ophæves. Procurator Kruse i Ringkjøbing tillægges i Salarium 8 Rbd. Sølv, som udredes af det Offentlige. Det Jdømte at udredes inden 15 Dage efter denne Doms lovlige Forkyndelse under Adfærd efter Loven. Hvilket herved bringes til offentlig Kundskab i Overeensstemmelse med Forordningen af 27. Septbr. 1799 § 20. Justitscomptoiret i den Kongelige Lands-Over- samt Hof= og Stadsret i Kjøbenhavn d. 12 April 1843. Hoff.
Ribe Stifts Adresseaviser, 1843-04-24
Ved Proclama, som vil blive læst inden vedkommende Retter, ere Alle og Enhver, som maatte formene sig at hav Noget at fordre hos den i Kolding afdøde Frue Constance Begtrup, født Krarup*), Enke efter forlængst afdøde Consistorialraad og Pastor emiritus Christen Begtrup, indkaldte med 12 Ugers Varsel til for mig, som den Afdødes Universalarving, eller for min Befuldmægtigede Candidatus Juris Saxild i Kolding at anmelde og beviisliggjøre deres formeentlige Fordringer. Veile d. 19. April 1843. Magdalene sal. Krarup, født Wissing, Enke efter Sognepræst Krarup. *) J første Bekjendtgjørelse stod i 4de Linie, Kramp, istedetfor, Krarup; hvilket herved rettes.
Ribe Stifts Adresseaviser, 1843-04-24
Jmellem Ribe og Darum er 1ste Paaskedag 1843 tabt en sort, strikket Pengepung, med tvende blanke Staalringe. Jndholdet var: 1 Specie, 1/2 Specie, et Par 5 ls. og nogle 1 ls., c. 2 Rd. H. C. Den retsindige Finder bedes at aflevere denne Pung paa Adressecontoiret, mod en passende Godtgjørelse. Værelser tilleie. Til næstkommende Michaelis Flyttetid bliver 1ste Sahlsetage tilleie i det mig tilhørende nye Huus paa Torvet, bestaaende af 4 Værelser med øvrige Beqvemmeligheder. Ribe d. 14. April 1843. P. Wismann. Lodsedlerne til indeværende Classelotteries 3die Classe ere at fornye forinden d. 6. Mai.
Ribe Stifts Adresseaviser, 1843-04-24
Ribe d. 21. April 1843. Henr. sal. Dessauer. Kreaturer kunne faaes paa Græs i Vodder Præstegaard paa en god Drift, for 4 Rd. Cour. pr. Hoved.
Ribe Stifts Adresseaviser, 1843-04-24
At jeg er flyttet fra min forhenværende Bopæl og boer nu i Bager Fedder Pedersens Huus i Sønderportsgade, bekjendtgjøres herved. Christiane Nielsen, beskikket Gjordemoder for Byen og Omegnen.
Ribe Stifts Adresseaviser, 1843-04-26
Nibe Stifts Avis og Avertissements-Tidende. Udgivet af Chr. sal. Hyphoff, redigeret af E. HyphoffNo. 49. Onsdagen den 26. April.
Ribe Stifts Adresseaviser, 1843-04-26
Blandinger. Samtlige de belgiske Ministre have indgivet Ansøgning om Afskeed, og Kongen har bevilget dem alle med Undtagelse af Hr. v. Nothomb, Jndenrigsminister og Grev de Meulenere, Medlem af Ministerraadet. De nye Ministre have aflagt Eden. Hr. Nothomb bliver en Hovedperson og derfor have andre betydende Mænd ikke villet indtræde.
Ribe Stifts Adresseaviser, 1843-04-26
Fra Rio Janeiro lyde Handelsefterretningerne meget ugunstige. Kjøbmændene have i forrige Aar betalt Plantorerne høiere Priser for Kaffe end de have kunnet udbringe for Varene i Europa, og føle nu Tilbagevirkningen saa stærkt, at allerede flere Huse have maattet fallere, iblandt disse de mere bekiendte: Forbes, Valentine & Komp., Rainsford & Komp. og Rabinno & Komp.
Ribe Stifts Adresseaviser, 1843-04-26
Journ, des Debats bringer følgende lidet troværdige Efterretning om uhørte Forstyrrelser ved Slutningen af de forenede Staters Kongres. En Mængde Damer skulle være trængte ind i det Jndre af Salen og have taget Plads paa Bænkene midt iblandt Kongresmedlemmerne, medens Forsamlingen selv vedblev at votere om nogle forsinkede Lovforslag. Paa enkelte Repræsentanters Begjering bleve Forfriskninger, det vil sige Viin og Likører, indbragte i Stændersalen og Forretningerne fortsat med Glasset i Haanden og under Klinken og Karesseren med det smukke Kiøn.
Ribe Stifts Adresseaviser, 1843-04-26
En for sin smukke Stemme berømt Repræsentant, ved Navn Keim, skal dog ikke have opfyldt den ham gjorte Anmodning om at foredrage en Sang. De fleste Damer trak sig ved Midnatstid tilbage. Da det sluttelig tilkjendegaves Kamret, at Præsidenten ingen flere Meddelelser havde at gjøre, og ønskede Forsamlingen en lykkelig Reise, gav man sin Tilfredshed tilkjende ved et almindeligt Udbrud af den største Lystighed. Paa denne Maade skal den 31te Kongres være sluttet.